Tage Eriksen

Tage Eriksen var lagmann i Christiansand og Agdesidens lagdømme mellom 1618–1621.

Embetskarriere

Tage Eriksen ble i 1614 utnevnt av stattholderen til lagmann i Fredrikstad. Han var da syk og ble byttet ut med Nils Krag. Ved utnevnelsen til lagmannsembete på Agder fikk han pålegg om å melde fra om hans ”svaghed” var til hinder for embetsutførelsen. Han ble bestallet til lagmann på Agder den 16. august 1618.Norske Rigsregistranter IV 1618   s. 727. Tage Eriksen ble forflyttet til Opplandene i 1621 etter at den nytilsatte lagmannen der, Rasmus Hansen døde etter få måneder i embetet.Norske Rigsregistranter V 1621    s. 136 

I 1609 er han nevnt som slottsskriver på Akershus først under Jørgen Friis og i 1609 under stattholder Enevold Kruse.Norske Rigsregistranter IV 1609   s. 345. Tage Eriksen var fogd i Buskerud og Bragernes 1609–1615 og borgermester i Oslo 1613–1618. I 1620 dømte han i en arvesak som siden ble behandlet på nytt i 1636 av lagmann Augustinus Olsen.

På herredagen i Oslo 8. juli 1622 møtte Tage Eriksen som ”fordum lagmann”. En dom han hadde avsagt på Gjerstad i Aust-Agder, ble underkjent. Lagmannen ble dømt å betale 10 daler i erstatning.

Økonomi
Han fikk 6. juli 1618 brev på de rettigheter som hadde fulgt forrige lagmann.Norske Rigsregistranter IV 1618   s. 714. Hans krav om at bøndene skulle betale ham ”underhold” med 8 sk. av hver fullgård, 4 sk. av hver halv gård og 2 sk. av hver ødegård ble behandlet av herredagen i 1625. Lagmannens pålegg ble underkjent. Bøndene ble fritatt for ytelsen.

Lensherren på Agder siden 1619, Christoffer Gjøe, påla bøndene å bygge lagtingshus på Nedenes. På herredagen i Oslo ble bøndene fritatt for denne plikten.

Referanser

Kategori:Norske lagmenn
Kategori:norske borgermestere og ordførere